સામાન્ય રીતે ભૂપેન્દ્રસિંહ ચૂડાસમા સૌમ્ય પ્રકૃતિની છાપ ધરાવે છે. રાજકીય રીતે તેમનું કદ પણ ભાજપમાં ખાસ્સું છે.એટલે જ એક સમયે પ્રદેશ પ્રમુખ તરીકે વિજય રૂપાણી પહેલાં તેમના નામની ચર્ચા થઇ હતી. જોકે ત્યાંથી ભૂપેન્દ્રસિંહ ચૂડાસમા સાથે અનેક વિવાદો પણ શરૂ થયા.સચિવાલયમાં ચાલતી ચર્ચા મુજબ ભૂપેન્દ્રસિંહ ચૂડાસમા પ્રદેશ ભાજપના ટોચના નેતાઓમાંના એક છે. આથી રાજકીય રીતે તેમનો હિસાબ પૂરો કરવા કાવાદાવા થઇ રહ્યા હોવાની ચર્ચાએ જોર પકડ્યું છે.